Eiffiltårnet

**Eiffeltårnet**
er med sin høyde på 300 meter det mest kjente landemerket i Paris, og er internasjonalt kjent som et symbol for Frankrike. Eiffeltårnet er oppkalt etter sin konstruktør, ingeniøren Alexandre Gustave Eiffel. Tårnet befinner seg i 7. arrondissement og er en kjent attraksjon for turisme, med over 5,5 millioner besøkende hvert år. Den 28. november 2002 hadde tårnet hatt 200 000 000 (200 millioner) gjester.

Bakgrunn
Eiffeltårnet ble bygget mellom 1887 og 1889, og stod ferdig til Verdensutstillingen i 1889 som en hyllest til hundreårsdagen for den franske revolusjonen. 300 stålarbeidere satte sammen 18 038 stykker av stål ved bruk av 2,5 millioner bolter. I alt ble det brukt ca. 7 000 tonn stål. Totalvekten er 9000 tonn. Høyeste utsving i sterk vind er tolv centimeter, mens tårnet utvider seg maksimalt 15 centimeter i sterk varme. De fire fundamentene er gravd 9-14 meter ned i jorden og har hver en flate på 25 kvadratmeter. Tårnet har 1 665 trappetrinn til toppen og kostet i 1889 7,8 millioner franske franc (ca. 20 millioner norske kroner) å bygge. Med bakgrunn i den generelle sikkerhetstilstand for den tiden, er det bemerkelsesverdig at kun én arbeider døde under konstruksjonen Tårnet ble møtt med en del motstand fra offentligheten, da man mente at tårnet ville være en torn i øyet. I dag er tårnet anerkjent som et av de vakreste stykker arkitektur i verden. Den 31. mars 1889 kunne ingeniør Eiffel heise Trikoloren (det franske flagg) på toppen. Den første besøkende var den daværende prinsen av Wales (Edward VII), som besteg tårnet 10. juni 1889. Eiffeltårnet hadde opprinnelig kun tillatelse til å stå i 20 år, men da tårnet viste seg å være verdifullt for telekommunikasjon, ble det stående. Den 12. januar 1908 ble den første langdistanseradiomelding sendt fra tårnet. Eiffeltårnet var verdens høyeste byggverk frem til 1930, da det ble overgått av den 319 meter høye Chrysler-bygningen i New York. Tårnet har også blitt solgt til en mann ved et bondefangerknep av Victor Lustig.

tilbake til frankrike.